ໃນຂອບເຂດຂອງໂຄງການ, ບັນດາວິສາຫະກິດຂອງແຂວງໄດ້ເຂົ້າຮ່ວມບັນດາຮ້ານວາງສະແດງ ແລະ ແນະນຳບັນດາຜະລິດຕະພັນທ້ອງຖິ່ນ ເພື່ອຊອກຫາຄູ່ຮ່ວມມືທຸລະກິດຢູ່ຂົງເຂດ Kyushu ເວົ້າສະເພາະ ແລະ ຍີ່ປຸ່ນເວົ້າລວມ ທີ່ຕະຫຼາດນັດ.
ກວາງຫງາຍ ກໍ່ໄດ້ເຂົ້າຮ່ວມບັນດາເວທີປາໄສເຊື່ອມຕໍ່ຢູ່ນອກຂອບເຂດງານ ພ້ອມກັບບັນດາທ້ອງຖິ່ນ ແລະ ວິສາຫະກິດ ຍີ່ປຸ່ນ ຢູ່ເຂດ Kyushu ເຊັ່ນ Fukuoka, Nagasaki, Kumamoto, Nagasaki, Oita, Saga, Miyazaki, Kagoshima ແລະ ຈັດຕັ້ງການພົບປະກັບບັນດາວິສາຫະກິດ ຍີ່ປຸ່ນ.
ຢູ່ທີ່ນີ້, ທ່ານຮອງປະທານຄະນະກຳມະການປະຊາຊົນແຂວງ ກວາງຫງາຍ, ຫົວໜ້າຄະນະໄດ້ປຶກສາຫາລື ແລະ ແນະນຳກ່ຽວກັບບັນດາທ່າແຮງ, ກຳລັງບົ່ມຊ້ອນ, ກາລະໂອກາດລົງທຶນ ແລະ ນະໂຍບາຍດຶງດູດການລົງທຶນຂອງ ກວາງຫງາຍ ເຖິງບັນດາທ້ອງຖິ່ນ ແລະ ບັນດາວິສາຫະກິດຍີ່ປຸ່ນ, ສຸມໃສ່ເຂົ້າໃນຂົງເຂດກະສິກຳ, ຊັບພະຍາກອນມະນຸດ, ການພັດທະນາ, ເຕັກໂນໂລຊີຂໍ້ມູນຂ່າວສານ ແລະ ການຫັນເປັນດິຈິຕອນ.
ຄະນະຜູ້ແທນແຂວງ ກວາງຫງາຍ ກໍ່ໄດ້ໄປຢ້ຽມຢາມ ແລະ ເຮັດວຽກ, ສ້າງຕັ້ງການພົວພັນມິດຕະພາບ ແລະ ການຮ່ວມມືກັບແຂວງ Oita ແລະ ນະຄອນ Saiki. ທີ່ນີ້, ທ່ານຮອງປະທານຄະນະປະຈຳສະພາປະຊາຊົນແຂວງ ຫວູຟຽນ ກໍໄດ້ມີບັນດາຂໍ້ສະເໜີທິດທາງຄວາມສາມາດບົ່ມຊ້ອນການຮ່ວມມືດ້ານການສຶກສາ, ການຄ້າ, ເສດຖະກິດທາງທະເລ ແລະ ການທ່ອງທ່ຽວ, ການສົ່ງອອກແຮງງານ, ວັດທະນະທຳຕ່າງປະເທດ ແລະ ອື່ນໆ ມຸ່ງໄປເຖິງຈຸດໝາຍສ້າງຕັ້ງການພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມືລະຫວ່າງສອງຝ່າຍ.
ການນຳຂອງແຂວງ Oita ແລະ Saiki ກໍ່ຕີລາຄາສູງນ້ຳໃຈປາດຖະໜາຢາກຮ່ວມມືຂອງແຂວງ ກວາງຫງາຍ ແລະ ໃນໄລຍະຈະມາເຖິງ ຈະສືບຕໍ່ມີການປຶກສາຫາລືລະອຽດກ່ວາອີກ ເພື່ອສ້າງການພົວພັນຮ່ວມມື ແລະ ພັດທະນາທີ່ໝັ້ນຄົງ.
ປະຈຸບັນ, ໃນທິດທາງດຶງດູດການລົງທຶນ, ຍີ່ປຸ່ນ ແມ່ນໜຶ່ງໃນບັນດາປະເທດທີ່ແຂວງມີຄວາມສົນໃຈຮຽກຮ້ອງລົງທຶນ. ທີ່ການພົບປະກັບສະຖານກົງສຸນຫວຽດນາມ ປະຈຳ Fukuoka, ແຂວງ Fukuoka ກໍ່ສະເໜີໃຫ້ກົງສູນໃຫຍ່ ເອົາໃຈໃສ່ກ່ວາອີກ ເພື່ອໜູນຊ່ວຍ ກວາງຫງາຍ ໃນການເຊື່ອມຕໍ່ກັບບັນດາວິສາຫະກິດ ຍີ່ປຸ່ນ ເພື່ອໃຫ້ແຂວງ ຊຸກຍູ້ການຮຽກຮ້ອງລົງທຶນ; ພ້ອມກັນນັ້ນ, ກໍ່ສົມທົບກັນຈັດຕັ້ງໂຄງການສົ່ງເສີມການຄ້າ ແລະ ການລົງທຶນປະຈຳປີຢູ່ຍີ່ປຸ່ນ ເພື່ອສ້າງກາລະໂອກາດໃຫ້ບັນດາການພົບປະເຈລະຈາຢ່າງມີປະສິດທິຜົນ ແລະ ແທດຈິງ.
ນອກຈາກໂຄງໂດຍການສະຖານກົງສູນໃຫຍ່ ຫວຽດນາມ ປະຈຳ Fukuoka ຈັດຕັ້ງ, ແຂວງກໍ່ໄດ້ຈັດຕັ້ງຄະນະມາຢ້ຽມຢາມ ແລະ ເຮັດວຽກຢູ່ກຸ່ມບໍລິສັດ Toray ຢູ່ ໂຕກຽວ. ປັດຈຸບັນ, ກຸ່ມບໍລິສັດ Toray ພວມລົງທຶນໂຮງງານຜະລິດຢູ່ເຂດອຸດສາຫະກຳ VSIP ກ໋ວາງຫງາຍ ດ້ວຍເງິນລົງທຶນຈົດທະບຽນກ່ວາ 9 ລ້ານ USD. ທີ່ການເຮັດວຽກ, ທ່ານຮອງປະທານຄະນະກຳມະການປະຊາຊົນແຂວງ ຫວໍຟຽນ ໄດ້ຕີລາຄາສູງການລົງທຶນຂອງກຸ່ມບໍລິສັດ ຢູ່ ແຂວງໃນໄລຍະຜ່ານມາ, ໄດ້ປະກອບສ່ວນເຂົ້າໃນການພັດທະນາເສດຖະກິດ - ສັງຄົມຂອງ ແຂວງ.
ການຢ້ຽມຢາມຄັ້ງນີ້ດ້ວຍເປົ້າໝາຍເຊື່ອມຕໍ່ເພື່ອມີຄວາມເຂົ້າໃຈຫຼາຍກ່ວາອີກລະຫວ່າງອຳນາດການປົກຄອງ ແລະ ວິສາຫະກິດ, ແຂວງກ໋ວາງຫງາຍ, ຫວັງວ່າກຸ່ມບໍລິສັດຈະເອົາໃຈໃສ່, ຄົ້ນຄ້ວາເປີດກວ້າງ ການລົງທຶນຕື່ມອີກບາງຂົງເຂດເຊິ່ງກຸ່ມບໍລິສັດມີທ່າແຮງ, ອຳນາດການປົກຄອງແຂວງກ໋ວາງຫງາຍ, ຍາມໃດກໍ່ຈະຮ່ວມເດີນທາງ, ໜູນຊ່ວຍກໍ່ຄືສ້າງເງືອນໄຂສະດວກໃຫ້ແກ່ກຸ່ມບໍລິສັດເມື່ອມາລົງທຶນຢູ່ແຂວງ.
ບຸນຄົງ